# אינוס קטינה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אינוס קטינה הוא מושג המציין עבירה של בעילת קטינה, אפילו נעשתה בהסכמה. המושג משמש מדינות המעוניינות להגן על קטינים מפני ניצול מיני. מדינות אלו מאמינות כי קטינים אינם מסוגלים לתת הסכמה משפטית לקיום יחסי מין, ולכן קובעות כי קיום מגע מיני עם קטינה נחשב לאונס בכל מקרה.

## [עריכה] גיל ההסכמה

הגיל שבו אדם נחשב לבוגר דיו מבחינה משפטית על מנת לתת הסכמה משפטית לקיום יחסי מין עם אדם אחר קרוי גיל ההסכמה. גיל ההסכמה הוא לרוב הגיל שבו אדם יכול לקיים יחסי מין עם מבוגר, אולם ישנם תחומי שיפוט המגדירים את הגיל המינימלי לקיום מגע מיני עם כל אחד, מבלי להתחשב בגיל המעורבים. בתחומי שיפוט אלו, אם כן, ניתן להעמיד לדין שני קטינים בגין הפרה של חוק גיל ההסכמה המקומי.

תחומי שיפוט רבים מגדירים מספר טווחי גיל בעלי דרגת חומרה שונה במסגרת חוקי גיל ההסכמה. כך לדוגמה, בעוד שניתן להעמיד לדין מבוגר אשר קיים יחסי מין עם קטינה הקטנה מגיל 12, בגין אינוס קטינה, קיום יחסי מין עם קטינה בין גיל 13 עד 16 נחשב לעבירה חמורה פחות בצורה משמעותית (כגון בעילה אסורה בהסכמה). באופן דומה, חומרת העונש המוטל על האשם נע בין עוון קל לפשע חמור, דבר התלוי בגיל הקטין.

ישנם תחומי שיפוט המגדירים טיפול מחמיר במקרה שבו המבוגר נמצא במעמד של סמכות (כגון מבוגר שהוא מורהו, מאמנו או רופאו של הקטינה). כן ישנם תחומי שיפוט המגדירים טיפול מקל במקרה שבו המעורבים בני אותו גיל ובמקרה שבו המעורבים מתחתנים קודם ההעמדה לדין.

תביעות בגין אינוס קטינה יכולות להיות שנויות במחלוקת ואף סותרות בשל הדעות הרבות והמגוונות לגבי גיל ההסכמה הראוי והניגודיות בין חוקי ההגנה על קיום יחסי מין עם קטין לבין ההתעניינות הגוברת של בני הנוער במיניות.

## [עריכה] הרציונל שמאחורי חוקי אינוס קטינה

אף על פי שאדם בוגר דיו מבחינה ביולוגית לקיים יחסי מין, ייתכן שהוא אינו מסוגל לקבל החלטה שקולה והגיונית עם מי הוא רוצה לקיים יחסי מין וכיצד לעשות זאת, עקב חוסר הניסיון ביחס למבוגר. לכן, גם אם אדם זה מקיים יחסי מין בהסכמה, סביר להניח כי בן זוגו הבוגר השתמש במניפולציה או רמאות נגדו, בעוד שהצעיר עדיין לא פיתח מספיק את ההבחנה וההגנה הראויה.

נקודה זו היא ככל הנראה אחת הטענות המהותיות יותר במחלוקת המתנהל סביב נושא אינוס קטינה; ייתכן מאוד שלנערה צעירה קיימת התודעה החברתית הדרושה כדי לקבל החלטה בנוגע למין. כל גיל הסכמה מוסכם הוא, אם כן, פחות או יותר שרירותי. באופן כללי, בכל חוק המבוסס על גיל ספציפי קיים אלמנט של שרירות כיוון שהוא מהווה סוג של הכללה. אף על פי כן קיימים מקרים רבים, מחוץ לנושא אינוס קטינה, בהם מתוקנים גילים ספציפיים, כגון גיל ההצבעה וגיל שתיית אלכוהול.

סיבה נוספת התומכת בחוקי אינוס קטינה נשאבת מחוקים אחרים, שעל פיהם קטינים אינם שווי מעמד למבוגרים מבחינה חוקית, כלכלית וחברתית. הם תלויים באחרים מבחינה כלכלית, נטולי זכויות חוקיות מלאות, והם למעשה בני חסות של האפוטרופוס החוקי. כתוצאה מכך, היכולת של הקטינים לסרב למגע מיני מבלי לפחד מפעולת תגמול קטן. מצב זה דומה לעובד המפחד לסרב למעביד מפני שאינו רוצה שזה יפטר אותו. באמצעות איסור קיום מגע מיני עם קטינה, הקטינה מקבלת סוג מסוים של הגנה.

נוסף על כך, סביר להניח כי קטינים מבינים פחות בכל הנושג למחלות מין ומניעת הריון, וצעירה המעוניינת להשתמש בקונדומים יכולה למצוא את עצמה במצב שבו בן זוגה מסרב. כן ייתכן שאין הם במעמד המאפשר להם לגדל ילדים או שאינם יכולים לבצע הפלה ללא הסכמה מההורים. מסיבות אלו, קטינים מסוגלים פחות למנוע תוצאות פוטנציאליות שליליות הנובעות כתוצאה מפעילות מינית, והחוק מונע מהם מלהסכים מבחינה חוקית ובכך מגנה עליהם.

המטרה המקורית של חוקי אונס קטינה נועדה להגן על צעירות לא נשואות מפני גברים העשויים לקחת את בתוליהן, לעבר אותן ובסופו של דבר גם לא לקחת אחריות על ידי נישואים. בעבר נפתרו בעיות אלו על ידי תביעת הורי הצעירה הנדונה להנשא בכוח כדי לשמר לה את האפשרות להינשא ולמנוע הריון לא רצוי.

## [עריכה] נסיבות מקלות

נושא אינוס קטינה יכול להיות מורכב אף יותר במקרה של קטינים הנראים גדולים מספיק או המשקרים בנוגע לגילם כדי להשיג יחסים עם מבוגר (וזאת למשל בעזרת התפתחות פיזית מוקדמת, שימוש בביגוד של מבוגרים ובאיפור, תעודת זהות מזוייפת, וכדומה). כאשר המבוגר אינו מכיר את בת זוגתו לפני קיום מגע מיני, כפי שזה קורה לעיתים ביחסי מין מזדמנים, הוא יכול למצוא עצמו מפר את חוקי אונס קטינה בתום לב. במספר מקרים לא מבוטלים, ה"מבוגר" גדול שנה או שתיים בלבד מעל גיל ההסכמה בעוד שייתכן שהחוקים המקומיים מאפשרים לקטין ו"מבוגר" לעסוק בפעילות מינית אם הפרש גילם לא גדול מידי, וייתכן שלא.

במקרים מסוימים הקטין מגיש תביעה כנקמה על יחסים שלא הצליחו כפי שקיווה או כאשר המבוגר מנסה לשים קץ ליחסים. כן לעיתים הורי הקטין הם שמגישים תביעה למשטרה לאחר שחשפו את היחסים האסורים, במטרה להגן על הילד ובו בזמן להעניש את העבריין.

יחסי מין שהתקיימו בין מבוגרת לבין קטין נתקלו לעיתים בהתעלמות בעבר כיוון שרבים האמינו שאירוע מסוג זה אינו כה טראומטי עבור הקטין. ברם, בשנים האחרונות התפיסה החברתית בעניין הופכת למחמירה יותר, במיוחד כאשר המבוגרת נמצאת במעמד של סמכות. כך לדוגמה פורסמו מספר מקרים בארצות הברית, בהן מרי קיי לטורנו ודברה לפייב.

יחסים הומוסקסואליים בין מבוגרים וקטינים מטופלים בחומרה רבה יותר מהרגיל, במיוחד כאשר בני הזוג זכרים. בתחומי שיפוט מסוימים קיים הבדל בין היחס לזוג הומוסקסואלי לבין היחס לזוג הטרוסקסואלי, דבר הגורם לתנועות השומרות על זכויותיהם של ההומוסקסואליים למחות על דרך הטיפול ועל האפליה.

## [עריכה] אינוס קטינה בישראל

נושא אינוס קטינה בישראל מובא במסגרת סעיף 345 בחוק העונשין התשל"ז-1977, העוסק באינוס אישה. על פי סעיף זה, אדם הבועל (המחדיר איבר מאיברי הגוף או חפץ לאיבר המין של האישה) קטינה שטרם מלאו לה 14 שנים, אף בהסכמתה, דינו 16 שנות מאסר. כמו כן, אדם הבועל קטינה שטרם מלאו לה 16 שנים באחת או יותר מהנסיבות הבאות:

1. שלא בהסכמתה
2. בהסכמה אשר הושגה במרמה
3. תוך ניצול מצב של חוסר הכרה בו שרויה האישה, או מצב אחר המונע ממנה לתת הסכמה חופשית
4. תוך ניצול היותה חולת נפש או לקויה בשכלה

מטופל בצורה חמורה יותר ודינו 20 שנות מאסר.

כלומר, קטינה מתחת לגיל 14 מנועה על פי החוק הישראלי מלקיים יחסי מין. אי לכך, עבריין המקיים יחסי מין, גם בהסכמה, נשפט ל־16 שנות מאסר. עבריין אשר ניצל קטינה הקטנה מגיל 16 וקיים איתה יחסי מין על פי אחד הקרטריונים לעיל, גזר דינו חמור יותר.

על פי גיל ההסכמה הישראלי, קיים חוק המאפשר לבנות 14 עד 16 לקיים יחסי מין כאשר טווח הגילאים מאפשר זאת. המפר מגבלות אלו, בתנאי שיחסי המין נעשו בהסכמה, גזר דינו חמור פחות ומהווה בעילה אסורה בהסכמה.

## [עריכה] ראו גם

- גיל ההסכמה
- בעילה אסורה בהסכמה
- מעשה מגונה

## [עריכה] קישורים חיצוניים

- סוגי עבירות המין באתר האיגוד המרכזי לנפגעות ולנפגעי תקיפה מינית בישראל

הבהרה: המידע בוויקיפדיה נועד להעשרה בלבד ואין לראות בו ייעוץ משפטי.

מקור: http://he.wikipedia.org../../../%D7%90/%D7%99/%D7%A0/%D7%90%D7%99%D7%A0%D7%95%D7%A1_%D7%A7%D7%98%D7%99%D7%A0%D7%94.html

קטגוריות: עבירות מין | פשעים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English